LEOPARDEN
DONNAFUGATA 1840 20 ÅR TIDLIGERE
Kom nu! Gå!
Kom nu! Dumme dyr!
Kom her med dem, Sedara.
-For helvede! -Stop! Hvor skal I hen?
De er gode og stærke, ikke?
Hvad er det her?
Det er alt, jeg har.
Hvis det ikke er nok,
så tager jeg dem tilbage.
Mor!
Kom ud med pigen!
Don Calogero.
Frøken Bastiana.
Tillykke! Glædelig bryllupsdag!
Tillykke!
-Kom ud! For helvede! -Træk vejret dybt!
Træk vejret!
Kom ud, din djævel med horn!
Undskyld. Det er en pige.
Det er bedre.
Meget bedre.
Angelica.
Se bare. Du kan godt.
Hvem er bedre end dig, Angelica?
Ingen, far.
Vend dig om.
Perfekt.
Kom.
Beklager, de ikke inviterede dig.
Dumme svin.
Don Calogero Sedara.
Frøken Angelica Sedara.
-Fyrstinde. -Don Calogero.
Don Fabrizio.
Angelica?
Angelica!
Fyrste!
Her kommer timballoen!
-Det smager dejligt, borgmester. -Ja.
Angelica, hvor mange gange har jeg fortalt dig det?
Jeg kan ikke beskrive det.
Det er nok godt det samme.
Hvis du kan vente lidt længere
vil du se hvad der sker, når romgeléen bliver serveret.
-En ren skulptur. -Er lige så flot, som den smager!
Fantastisk!
Vi kan gå en tur i haven senere, hvis du vil.
Den er enestående. Jeg har bedt fyrstinden om opskriften…
Nej, fyrstinden…
Men ingen vil give mig den.
-En familiehemmelighed. -Med rette.
-Kyllingeleverne er… -Hvad er den skønne duft?
Udsøgt cologne, hr. Sedara.
Angelica, kunne du lide Paris?
Ja. Det føles, som om jeg lige er kommet tilbage.
Angelica tog den med fra Paris.
Alle undrer sig over, hvordan De vil stemme.
Folk spørger mig, hvilken side Leoparden vil tage.
Vi har aldrig haft brug for valg på Sicilien, så jeg har aldrig stemt.
Og jeg vil ikke begynde nu.
Don Fabrizios titel og jord blev givet ham af kongen.
Og dermed Gud.
Desværre er kongen ikke længere kongen.
Men Gud er stadig Gud.
Fader Pirrone, jeg er glad for, at du ser det sådan.
Det var…
Morsomt.
Alt vel?
-Ja, Concetta. -Det er en cirkusforestilling.
Tror De virkelig, at Garibaldi og hans konge
vil opgive sejren, tilbagekalde deres tropper
og forlade Sicilien, hvis folk stemmer nej?
Min personlige mening, fyrste, er,
at folk ikke vil stemme nej.
Så De går ind for det, borgmester Sedara?
Fyrstinde, jeg tror, at hvis folket endelig får en stemme,
så vil de være tilfredse.
Han lyder som Tancredi.
-Gør jeg det? -I lyder ens.
Don Tancredi,
mener De det samme som min far?
Ja, frøken.
Men jeg er også enig med min onkel.
De mistede et øje i kamp og ved stadig ikke, hvis side De er på.
Det kan ikke være en behagelig position at være i.
De har ret, frøken.
Hvordan mistede De det?
-Angelica, jeg tror ikke… -Concetta.
Det skete i en lille by.
En, der ligner den her.
Den var blevet overtaget af bønder.
Min enhed blev sendt ind som forstærkning for at hjælpe en anden,
der var kommet i knibe.
Men ser I, de var ikke kommet i knibe.
De var problemet.
Det var en enhed af nyrekrutterede sicilianere,
der berusede af rødskjorternes nyfundne magt ransagede byen.
Fader Pirrone, det gør mig ondt,
men vi fandt dem, da de plyndrede et kloster.
Og I beskyttede søstrene?
Vi prøvede, Concetta.
Men det kunne vi desværre ikke.
Og det var da…
Abbedissen blev kastet ud af et vindue.
Åh, du godeste.
Men ingen af de andre blev besmittet
eller på anden måde vanæret.
Var de mon for gamle eller grimme?
Tancredi!
Men frøken Angelica,
jeg er sikker på, situationen havde været en anden,
hvis De havde været blandt novicerne.
En hel bataljon ville ikke have kunnet trække dem væk fra Dem!
Tancredi, vi er ikke i messen!
Hvor vover du at fornærme os sådan?
Hvor vover du?
Du skulle have smidt dem ud!
Tag det roligt, Stella.
Du skulle have smidt dem ud! Borgmesteren, hans datter og Tancredi.
Ud på gaden!
Der skete ikke noget alvorligt.
Tancredi blev revet med, fortalte en upassende vittighed
og en smuk pige grinede.
Du bør afbryde kontakten. Statuere et eksempel med pigen.
-For Concetta, om ikke andet. -Ingen grinede af Concetta.
Hvordan fornærmede pigen hende?
Hun sad ved siden af hende.
Sikken skramme.
Hør her.
Du kan underholde dig selv med en landsbyborgmesters datter
når som helst og hvor som helst.
Men ikke foran mine døtre.
Har du glemt, de er fyrstinder?
Apropos,
hvad sker der med dig og Concetta?
Skal jeg tage det alvorligt?
Jeg ved det ikke, onkel.
Jeg ved det virkelig ikke.
Kira, hvad laver I?
Jeg skal ud. Jeg har på fornemmelsen, at hvis jeg bliver en dag længere,
gør jeg noget, jeg vil fortryde.
Det er nat. Gå nu i seng, få en god nattesøvn,
-og overvej det i morgen. -Jeg har bestemt mig.
Jeg rejser.
Tag hen, hvor du vil, men hold os opdateret.
Fader Pirrone er meget tilfreds med dig.
Han mener, du gjorde klogt i at sige fra i går,
modsat mig selv.
Tancredis opførsel var uacceptabel og grov.
Han blev hårdt såret i kamp. Han slår det hen. Det er naturligt.
Det bør vi have forståelse for.
-Forståelse? -Og prøve at forstå hans smerte.
Hvis klostret har gjort dig så sentimental,
bør du måske ikke tage tilbage.
Jeg vil ikke tilbage.
Jeg vil giftes.
Jeg elsker ham, far!
Vi ville begge elske dig, og du ville elske os endnu mere.
Fyrstinde.
Jeres grundlæggers efterkommer, den velsignede Corbera,
beder ydmygt om et fristed.
Lad os takke vores velsignede Corbera,
som efterlod os denne sten,
en sten, som djævelen kastede efter hende,
og som Deres hellige forfader, Deres Excellence,
tvang tilbage med Guds kraft.
"Amen."
De her er de bedste mandelkager på Sicilien, og dermed de bedste i verden.
Abbedisse.
De her bænke
er nye.
Og en del af taget er også blevet renoveret.
Ja, det stemmer, Deres Excellence.
Og springvandet fosser igen.
Hvordan kan det være?
Springvandet blev repareret for at markere Deres besøg.
Af hvem?
Stenhuggeren sendte en.
Hvem betalte for alt det her?
For, ser De,
jeres midler er stadig i mine hænder.
Borgmesteren.
Don Calogero, Deres Excellence.
Sedara?
Hvorfor gjorde han det?
Han er her, Deres Excellence. De kommer kun én gang om året.
Har De lukket ham ind her?
Min kære Don Ciccio.
-Don Fabrizio. -Skal vi?
Må Vor Herre Jesu Kristi legeme
vogte din sjæl for evigt.
Amen.
Det lykkedes ham endda at komme ind i klosteret!
Hvorfor blander han sig?
Jeg har altid betalt for Den Velsignede Corbera.
Borgmesteren mener,
at kommunen skal betale for alt i Donnafugata.
Sådan har vi aldrig gjort det.
Protesterer ingen i byen mod det?
Alle dem, der har bidraget til byens fonde,
har lånt penge af Don Calogero, borgmesteren, så…
Hvorfor skulle de protestere? Vent!
Er der nogen, der ikke skylder ham penge?
Det gør jeg ikke.
Fyrste!
Af sted! Løb!
Fyrstinde?
Jeg må bede Dem om forladelse.
Også dig, Concetta.
Undskyld.
Han var et nul.
Hvor fik han penge fra til at blive pengeudlåner?
Da rødskjorterne kom fra Genova,
købte Sedara alle hvedereserverne i provinsen.
Han ventede en måned, og da invasionen startede,
solgte han det for tre gange så meget.
Han køber værdiløs jord i Marca til en lav pris,
og minsandten er der en svovlmine under den.
Han er en plage fra Gud.
Han er rigere end djævelen!
Og han stopper ikke, indtil han har, hvad han vil have.
Og hvad er det?
Dem.
Han vil være Dem.
Den pige…
Jeg ville ønske, at jeg var Zeus,
så var jeg blevet til en hvid tyr
og havde taget hende
lige der og da.
En bøn, Deres Excellence.
En bøn vil rense Deres sind,
afkøle Deres krop og berolige Deres hjerte.
Du forstår ikke.
Jeg er ikke bekymret over disse lystige tanker.
Men de bekymrer mig.
Jeg ville ønske, de døde.
De mennesker, der vil vade hen over os.
Som smiler og bukker om dagen,
men røver os om natten.
Hvis jeg var en hedensk konge,
for at beskytte min familie,
ville jeg få dem alle dræbt.
Godmorgen.
Det smerter mig at skulle finde en mere civil måde
at genvinde, hvad de har taget.
Ja.
Jeg ville helst bruge en pistol eller en kniv.
Det er min synd.
Concetta, er du forelsket?
Du må ikke sige det til nogen.
Har han strøget dit hår?
Har han kysset din hals?
Eller ladet sin hånd glide ned til din bagdel?
Undskyld, Concetta. Jeg kan være grov nogle gange.
Hvem var den første mand, der kyssede dig? Var det en franskmand?
Eller en russisk digter?
Det var en stenhuggers søn fra Donnafugata.
Hvad skete der?
Min far fik ham banket og kastet ned ad bjergsiden.
Du og jeg havde en meget forskellig barndom.
Hvad med ham?
Vil du ikke sige, hvem han er?
STEM JA TIL ET FORENET ITALIEN!
Frøken Angelica!
En moden fersken!
Gem den, ellers bliver din kjole beskidt.
Tancredi!
Concetta.
Du husker Cavriaghi.
Og Tassoni.
Du sagde ikke, at du kom.
Er du vred?
Fordi jeg talte med fader Pirrone om den ting?
Nej, Concetta.
Jeg er ked af det, men jeg måtte tale med nogen.
Jeg må hilse på min onkel.
-Tante Stella. -Goddag.
-Velkommen tilbage. -Goddag, onkel.
Hvad er dine intentioner?
At tilbringe resten af sommeren med dig.
Tro ikke, jeg er dum, eller jeg brækker dine ben.
Hvem er du kommet tilbage for? Concetta?
Nej.
Tænk, at have en kusine som hende.
For sagtmodig.
-Hun er mere min smag. -Hun er borgmesterens datter.
Cavriaghi!
Ingen har anklaget mig for at diskriminere.
Frøken Sedara?
Må jeg få lov?
Don Tancredi.
Fyrste!
Et lille bidrag til festivalen.
Alle tager og tager uden at give noget tilbage.
Så kommunen har besluttet at bidrage til udgifterne.
Ønsker kommunen at bidrage til de udgifter, jeg har i dag?
Ja.
Jeg tror ikke, der er en kommunal fond.
Pengene kommer fra Don Calogero Sedara, borgmesteren.
Ikke sandt?
Man kan beskrive det samme på mange måder.
Behold dine penge.
Du bør ikke lade din datter danse med hvem som helst.
-Han er greve, ikke? -Der er mange slags grever.
Og hun burde ikke danse med en som ham?
De kaldte på dig.
Kaptajn!
-Hvad er problemet? -Gå!
Det husker jeg glimrende.
Vi var i nærheden af Messina.
Vi skulle bare sige, "Hasteordrer i Hans Majestæts tjeneste",
så dukkede heste op på magisk vis.
Så vi gav dem vores ordrer,
som faktisk var regningen fra vores hotel i Palermo.
Gudskelov, at ingen her kan læse…
Stop nu. Lad Chiara spille, eller stop.
Klaverer er for alle, Concetta.
Jeg har en idé.
Lad os lege en leg.
-Nej, Cesco. -Hvilken leg?
Det er det bedste hus i verden til gemmeleg.
Spørg hvem som helst.
Falconeri, er Donnafugata-paladset
det bedste sted i verden til gemmeleg?
-Uden tvivl. -Perfekt. Concetta, du tæller!
-Ja, du tæller! -Du tæller!
-Kan du ikke tælle? -Kom, Cavriaghi!
Du bliver her.
Angelica?
Angelica, jeg kan høre dig.
Udefra havde man aldrig gættet, at denne fløj fandtes.
Hvor mange værelser er her?
Min onkel siger altid, det ville være vulgært at tælle dem.
Og nu…
Hvad vi gør nu?
-Vil du ikke engang prøve at gemme dig? -Måske ville jeg findes.
Vil du skænke mig et glas, grev Cavriaghi?
Værsgo.
Det er rart at møde dig, frøken Concetta.
Ja, lige siden
vi mødtes i Palermo, selvom det var kort, har det været…
Dit smukke ansigt, jeg ser, når jeg beder.
Så hvis din far tillader det, ville jeg høre,
om du vil gå en tur med mig.
-Med en ledsager… -Greve, det er nok.
Beklager.
Min far vil trolove mig til Tancredi.
Har Tancredi aldrig nævnt det?
Frøken Concetta, undskyld min klodsethed.
Det var Tancredi selv, som opfordrede mig til at bejle til dig.
Hvad gjorde de her?
Jeg tror, en af mine forfædre kom for at gøre bod.
Og for at straffe sit kød.
Og disse malerier? De er ikke helt hellige.
Det var de måske for ham.
Smerte var både en bod og en belønning.
Skam over den belønning skulle straffes med en pisk.
Men så blev straffen en fornøjelse.
Sådan fortsatte det, til han døde,
og de her værelser blev ruiner.
Folk siger, du ikke har nogen penge.
Nul.
Men du har et hus.
Også en ruin.
Ruiner kan restaureres.
Er det rigtigt?
Hvordan?
Med penge.
Hvad med Concetta?
Har du bragt hende hertil?
Hvorfor skulle jeg bringe Concetta herhen?
Et fredskys.
Et blidt fredskys, som du en gang anbragte
på mit hånlige bryn
Italien…
…tinde.
Hvor furer efter nylige lyn…
Min kære jomfru…
-Frøken Sedara. -Ja.
Det er meget sent.
Din far vil med rette kunne bebrejde mig.
Vil du lade mig følge dig hjem?
-Jeg går med. -Nej, vent på mig her.
Vis greverne til deres værelser.
Denne vej, mine herrer.
Skal vi gå?
Jeg er bange for, fyrstinden ikke bryder sig om mig.
Fyrstinden og jeg synes, du er en smuk pige,
der navigerer et delikat øjeblik i livet.
Du har brug for en mand ved din side til at vejlede dig.
Hvad, hvis han var fyrste?
Du kan stræbe efter mere i livet
end at blive en mands elskerinde.
Da jeg var meget ung,
troede jeg, at jeg skulle giftes med en bonde.
Så blev min far rig og købte flotte kjoler til mig.
Så jeg tænkte: "Jeg gifter mig med en advokat."
Og så blev min far endnu rigere.
Jeg blev sendt til Paris for at lære fransk
og forskellen på en gavotte og en sarabande.
Og nu ved jeg ikke, hvem jeg skal gifte mig med.
Jeg tror godt, at du ved det.
Godaften.
Jeg ved, hvad jeg har gjort ved Concetta. Jeg vil gøre alt for at råde bod på det.
Tænk ikke på Concetta.
Hendes forældre og præst vil tage sig af hende.
Fortæl mig, hvad der sker med dig?
Onkel, jeg har aldrig haft noget, som ikke var dit først.
Nu vil jeg have noget, der kun er mit.
Hvad, hvis jeg fandt det?
Stem ja til et forenet Italien! Stem ja til valget!
Deres Excellence?
Skal jeg vente på Dem her?
Paolo!
Borgmester, fyrsten er her.
Fyrste!
Goddag.
Jeg tænkte nok, at jeg ville se Dem i dag.
Værsgo.
Sid ned.
-Fader Pirrone. -Goddag.
Noget at drikke?
Orangelikør?
Her.
De laver den til mig personligt.
Værsgo.
Guld.
Jeg ved, du vil have noget, fader Pirrone.
Faderens tilstedeværelse siger mig, De har noget spirituelt
på hjerte.
Jeg er kommet for
at bede om Deres datters hånd.
Sid ned.
Min nevø, Tancredi,
er desperat og smaskforelsket
i Deres mageløse Angelica.
Det var vores indtryk,
eller snarere Angelicas,
der var et arrangement mellem Tancredi og frøken Concetta.
Nej. På ingen måde. Det kan fader Pirrone bekræfte.
Ja, jeg kan garantere, at…
…det forholder sig sådan.
I så fald kan jeg sige, uden at tøve,
at min Angelica
gengælder Tancredis følelser.
Vidste De, at Falconerierne kom til Sicilien med Karl af Anjou?
Det siger meget om hans navns vælde og renhed.
Vi bliver snart en familie.
Ja.
Jeg kom med fader Pirrone, fordi han kan bekræfte
renheden af Tancredis sjæl.
For bortset fra det,
hans navn og det, jeg giver ham hver måned,
har han meget få ejendele her i verden.
Hvor lidt?
Dårlig nok en dukat.
Fader Pirrone vil være enig.
Det er en velsignelse, at De og jeg
tror så inderligt på kærlighedens guddommelige kraft.
Inderligt.
Hvilken far ville jeg være,
hvis jeg ikke havde en lille medgift til Angelica
ved denne glædelige lejlighed?
Det manglede da bare, fyrste,
at De skal vide, hvad Tancredi kan regne med.
Hvor skal vi begynde?
Han nævnte en liste over ejendomme, som ingen ende fik.
Selv Settesoli-godset, som er over tusind hektar.
Alle olivenlundene og vinmarkerne i Gibildolce.
Og Tancredi får alt dette takket være hans navn.
Vores navn.
Vores navn, ja.
Har Don Calogero også garanteret at gøre dig så grov, som han er?
-Tiden er ikke inde til snobberi, Stella. -Den er perfekt til det.
Ved du, hvad de kalder Don Calogeros kone,
Bastiana Sedara?
De kalder hende Udyret,
fordi hun ikke kan læse, skrive
eller føre en samtale.
Og vil du vide, hvad de kaldte hendes far?
Han var så grov, så beskidt,
at de kaldte ham Lorten.
Det er, hvem du inviterer ind i denne familie.
Udyrets datter og Lortens barnebarn.
-Hvorfor kæmper du ikke imod? -Jeg prøver!
Du ved lige så godt som jeg, at ægteskaber handler om magt.
Don Calogero vil frem i livet.
Det sørger jeg for ved at gå med til dette ægteskab,
hvor Tancredi vil eje mere end halvdelen af mandens formue.
Og Concetta?
Hvor er din datters knuste hjerte i denne transaktion?
Det var bare en fantasi. Et indfald.
Det var dig, der fik mig til at tro det.
Min datter skal ikke giftes med en, der ikke vil have hende.
Hvad, hvis hun ikke tilgiver dig? Og du mister hende for evigt?
Hun er min datter, ikke et lommeur.
Og nu, godnat.
Du må stoppe det!
-Stop det! -Fald ned.
-Det skal du! -Tag det roligt!
-Jeg beder dig! -Tag det roligt.
Du må falde til ro.
Vi diskuterer det, når du er kommet til fornuft. Men…
Beslutningen er truffet.
Du er ikke min far.
Min far elsker mig.
Du er ikke min far.
"Det sicilianske folk ønsker at blive en integreret del af Italien,
en og udelelig,
under Vittorio Emanuele, deres konstitutionelle monark."
Ja eller nej?
Nej.
-Ja. -Ja.
Deres Excellence.
Gør plads.
Fyrste!
Vig for Leoparden.
Godmorgen, fyrste.
JA
Venner!
Jeres stemmer
er blevet talt,
bekræftet,
og derefter talt og bekræftet igen!
Stemmer for:
512!
Stemmer imod:
nul!
Jeg kan derfor meddele,
sammen med resultaterne fra de andre kommuner,
at det sicilianske folk
har besluttet at forene sig med Italien
under Vittorio Emanuele
som deres konstitutionelle monark!
Længe leve et forenet Italien!
Hurra!
Borgmester!
Det er det pure opspind!
Ikke en eneste stemme imod?
Hvad skete der med min stemme, Don Calogero?
Lad mig være!
Du havde vundet alligevel, så hvorfor vinde med løgne?
Hvis det er sådan, Italien bliver født, er det som en deform kalv,
korrupt og profan!
Ligesom dig, Don Calogero Sedara!
Du er korrupt!
Og du vil altid være korrupt!
Profan!
BASERET PÅ ROMANEN "LEOPARDEN"
Tekster af: Jakob Jensen